നാടകപ്രവര്ത്തകനുമായ ചുങ്കം പുത്തന്പുരയ്ക്കല് ലത്തീഫ് ആലപ്പി ലത്തീഫ് അന്തരിച്ചു നടനും നാടകപ്രവര്ത്തകനുമായ ചുങ്കം പുത്തന്പുരയ്ക്കല് ലത്തീഫ് ആലപ്പി ലത്തീഫ് അന്തരിച്ചു. 85 വയസ്സായിരുന്നു. 50ലധികം സിനിമകളില് വേഷമിട്ട ആലപ്പി ലത്തീഫ് പിന്നീട് ആലപ്പുഴയില് വലിയകുളത്ത് പുരാവസ്തുവ്യാപാരം നടത്തുകയായിരുന്നു. വാര്ദ്ധക്യസഹജമായ അസുഖത്തെ തുടര്ന്നായിരുന്നു അന്ത്യം. ഖബറടക്കം ആലപ്പുഴ മസ്താന്പള്ളി കിഴക്കേ ജുമാമസ്ജിദില് നടന്നു. തിരക്കഥാകൃത്ത് ശാരംഗപാണിയുമായുള്ള സൗഹൃദത്തിലൂടെയാണ് ലത്തീഫ് കുഞ്ചാക്കോയുടെ ഉദയ സ്റ്റുഡിയോയില് എത്തുന്നത്. ഉദയ നിര്മ്മിച്ച ഉമ്മ, ആരോമലുണ്ണി, കണ്ണപ്പനുണ്ണി എന്നീ ചിത്രങ്ങളിലും നവോദയ അപ്പച്ചന്റെ തച്ചോളി അമ്ബു, കടത്തനാട്ടുമാക്കം, മാമാങ്കം, തീക്കടല് ഫാസില് ചിത്രങ്ങളായ ഈറ്റില്ലം, മറക്കില്ലൊരിക്കലും എന്നിങ്ങനെ നിരവധി സിനിമകളില് അഭിനയിച്ചിട്ടുണ്ട്. ഭാര്യ: ബീമ. മക്കള്: ബീന, ഹാസ്ലിം, നൈസാം, ഷാഹിര്. മരുമക്കള്: ഷാജി, കെ.എസ്. അനീഷ, മുംതാസ്.